अगले 7 दिन तेज हवाओं के साथ बारिश की संभावना, 5 जून को केरल पहुंचेगा मानसून
Southwest Monsoon Arrival in Kerala Update - When monsoon hits Kerala in 2023? मोका तूफान का कोई असर अब भारत में होता नहीं दिख रहा है। अब इंतजार है तो बस मानसून का। जून के पहले हफ्ते में यह केरल पहुंच जाएगा। इसके बाद धीरे-धीरे भारत के अन्य हिस्सों से गुजरेगा।
देश के उत्तर पर्वतीय क्षेत्रों में मंगलवार से एक और वेस्टर्न डिस्टर्बेंस एक्टिव हो गया है। जिसके चलते आने वाले दिनों में हरियाणा, दिल्ली-NCR में मौसम में बदलाव देखने को मिलेगा। वहीं गुजरात, राजस्थान, त्रिपुरा, मिजोरम, नागालैंड, उत्तर प्रदेश, बिहार, झारखंड में हल्की बारिश हो सकती है। केरल और तमिलनाडु में भी बारिश की संभावना है।
मौसम विभाग ने अगले एक हफ्ते यानी 18 से 24 मई के बीच मौसम के तेजी से बदलने की भविष्यवाणी की है। तापमान में गिरावट आएगी। जिससे गर्मी से राहत मिल सकती है। वहीं हिमाचल प्रदेश में बारिश का येलो अलर्ट जारी किया गया है।
आने वाले दिनों में किन राज्यों में होगी बारिश
कहां कितना बढ़ेगा तापमान
पूर्वी राज्यों के बाहर भारत के अधिकांश हिस्सों में अधिकतम तापमान सामान्य के करीब या सामान्य से नीचे रहने की संभावना है। साउथ के कुछ हिस्सों में यह सामान्य से 2-3 डिग्री सेल्सियस अधिक रह सकता है। कुछ दिनों के दौरान पूर्वी भारत के अलग-अलग हिस्सों में लू की स्थिति होने की संभावना है। मगर एक हफ्ते में स्थिति बदल जाएगी।
केरल में चार दिन देरी से पहुंचेगा मानसून
इस साल केरल में दक्षिण-पश्चिम मानसून चार दिन देरी पहुंचने का अनुमान है। IMD के अनुसार मानसून 5 जून तक दक्षिणी राज्य में पहुंच सकता है। यह आमतौर पर 1 जून को केरल में दस्तक देता है। इसके साथ ही देश में मानसून (बारिश के मौसम) की आधिकारिक शुरुआत मानी जाती है।
पिछले साल यानी 2022 में मानसून 29 मई को केरल पहुंचा था। वहीं 2021 में यह 1 जून को पहुंचा था।
इस साल सामान्य बारिश का अनुमान
इस साल मानसून के सामान्य रहने का अनुमान है। मौसम विभाग ने बीते महीने यह जानकारी दी थी। अगर बारिश सामान्य रहती है तो देश में फूड ग्रेन प्रोडक्शन भी नॉर्मल रहेगा। यानी इससे महंगाई से राहत मिल सकती है। देश में किसान आमतौर पर 1 जून से गर्मियों की फसलों की बुआई शुरू करते हैं। ये वो समय होता है जब मानसून की बारिश भारत पहुंचती है। फसल की बुआई अगस्त की शुरुआत तक जारी रहती है।
मौसम से जुड़ी ये खबर भी पढ़ें...
अब आने वाला है फैबियन तूफान:हिंद महासागर में आगे बढ़ रहा, मानसून स्ट्रीम बनने से रोकेगा
मौसम की भविष्यवाणी करने वाली प्राइवेट एजेंसी स्काईमेट के मुताबिक एक शक्तिशाली चक्रवात फैबियन दक्षिण हिंद महासागर से ऊपर की ओर बढ़ रहा है। इसे तट तक पहुंचने में एक हफ्ता लग सकता है। यह मानसून स्ट्रीम के बनने में रुकावट डाल सकता है। पढ़ें पूरी खबर...